**În mine**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În mine

În mine stau cuminţi, doar două jumătăți,

prin care curge viaţă,

cu trăsături comune, dar alte libertăţi.

O parte este însă, mult mai vorbăreaţă.

În jumătatea dreaptă, am sânge mai fluid,

pe stânga, curge-ncet,

iar inima, cumva, îmi bate mai timid,

de parcă ar avea la capăt un filet.

Dar ce amestec iese şi ce culori pastel!

Sub albul pur al foii,

stă blândul meu penel,

iar dincolo de el, se-aşează stropii ploii!